
Miskolc tanodái pszichológiai és szociológiai nézőpontból

Napjainkban a gyerekek számára szükséges családi és szociális környezet nem mindig képes biztosítani az iskolában való sikerességhez szükséges segítséget, támogatást. Éppen ezért számos olyan eset van, amikor se a család se az iskola nem képes megfelelő feltételeket nyújtani, kialakítani az iskolában való produktivitáshoz és a tovább tanuláshoz. A közoktatás új alapokra helyezése így elengedhetetlenné válik. Magyarországon sok szempontból diszfunkcionálisan működik az oktatási rendszer. Az oktatási rendszer által nem kezelt mindemellett újratermelt hátrányok kompenzálására vállalkoznak a tanodák. A tanoda programok a leghátrányosabb helyzetű kistérségek számára kiírt Új Magyarország Fejlesztési Terv Társadalmi Megújulás Operatív Program keretében valósulnak meg.
A tanodák olyan intézmények, amelyek hátrányos- és halmozottan hátrányos helyzetű tanulók továbbtanulását, iskolai eredményességét próbálja elősegíteni valamint későbbi lehetőségeiket a munkaerőpiacon történő érvényesülésre és a társadalomba való beilleszkedésre. Ezen intézményeknek a szerepe a hátrányok leküzdésének a helyszíne és célja a továbbtanulásra impulzív közösség megteremtése, ahol az iskolától eltérő hatásrendszer éri a gyereket, amelyet önszántából vállalt közösségként éli majd meg. A tanodák arra vállalkoznak, hogy a hátrányos- és halmozottan hátrányos helyzetben lévő fiatalok esélyeinek egyenlőségét javítsák a közoktatásban.
Dolgozatomban Miskolc tanodáit kívánom feltérképezni, valamint azt, hogy a vizsgált tanodák közül melyekbe vontak be pszichológust. A pszichológusnak milyen szerepe volt a tanoda programban, hogyan próbálta segíteni a programban résztvevő fiatalok hátrányainak leküzdését és mit tett a társadalmi integráció fejlődéséért. Kutatásom során a miskolci tanodákban dolgozó pszichológusokkal félig strukturált interjút készítettem.



